kardosdrur/scandi-wiki huggingface dataset:
Den europæiske pagt om regionale sprog eller mindretalssprog

Den europæiske pagt om regionale sprog eller mindretalsprog (Sprogpagten) eller European Charter for Regional or Minority Languages er en europæisk traktat, som blev indgået i 1992 i Europarådets regi. Den beskytter og fremmer de historiske, regionale sprog og minoritetssprogene i Europa. Den har kun gyldighed for de sprog, som traditionelt har været talt af statsborgere i de underskrivende lande (og udelukker på den måde de sprog, som tales af nyligt indvandrede fra andre stater). Det drejer sig om sprog, som afviger markant fra flertallets sprog eller det officielle sprog i de pågældende lande (og det udelukker således, hvad staterne kan fristes til at betragte som lokale dialekter af det officielle eller flertallets sprog). Sprogene skal enten have tilknytning til et bestemt område (sådan at de traditionelt tales af befolkningerne i regioner eller områder inden for staten) eller de skal tales af sproglige mindretal inden for staten som helhed (hvilket omfatter sprog som jiddisch og romani, der tales over et stort, geografisk område).

Sprog, der er officielle sprog i regioner, provinser eller delstater inden for en stat (som f.eks. catalansk i Spanien) betragtes ikke som statens officielle sprog og kan derfor nyde godt af pagten. På den anden side har Irland været udelukket fra at underskrive pagten med gyldighed for irsk gælisk, da det er defineret som statens første, officielle sprog. Storbritannien har dog ratificeret traktaten med hensyn til (blandt andre) det irske sprog i Nordirland. Frankrig, som er medunderskriver af pagten, er udelukket fra at ratificere den med gyldighed for minoritetssprog i Frankrig på grund af formuleringer i den franske forfatning.

Pagten opregner et stort antal forskellige tiltag, som staterne kan iværksætte for at beskytte og fremme de historiske, regionale sprog og minoritetsprog. Der er to niveauer af beskyttelse: Alle underskrivende stater skal iværksætte det nederste niveau af beskyttelse for de sprog, der omfattes af pagten. De underskrivende kan desuden erklære, at et af pagtens sprog bliver beskyttet på det højere niveau, som omfatter en række tiltag, hvoraf staterne skal acceptere at iværksætte mindst 35.

Sprog, der er beskyttet under pagten 

De nedenstående er de stater, der har ratificeret pagten, og de sprog, som ratifikationen gælder for:

Noter

Se også 
 Europæiske sprog
 Det Europæiske Kontor for Mindre Anvendte Sprog
 Rammekonventionen for Beskyttelse af Nationale Mindretal
 Sprog i den Europæiske Union
 Sprogpolitik i Frankrig
 Den universelle erklæring om sproglige rettigheder

Eksterne links 

 Netsted for Den europæiske pagt om regionale sprog eller mindretalssprog (juridiske forhold) 
 Europarådet: Generel information om pagten  

Mindretal
Europæiske minoritetssprog
Europarådet
Etableret i 1992
Atonal musik

Atonal musik er musik som ikke har et tonalt centrum omkring en grundtone, modsat dur/mol-tonalitet eller modal musik.

Den atonale musik fødtes for alvor med Den 2. wienerskoles  ekspressionisme omkring 1909. Her opgav komponisterne de harmoniske regler som havde præget den vestlige musik siden renæssancen.

Musikgenrer
Musikteori
Musikhistorie
Now Hot Hits & Cool Tracks 2

Now Hot Hits & Cool Tracks 2 er et dansk opsamlingsalbum udgivet 29. maj 2007.

Cd 1, Hot Hits, er de største hits fra toppen af radio- og downloadlisterne. Cd 2, Cool Tracks, er undergrundshits, upcoming hits og hit-relaterede overraskelser.

Spor

Cd 1 

 Gwen Stefani feat. Akon: "The Sweet Escape"
 Justin Timberlake: "What Goes Around... Comes Around" 
 Amy Winehouse: "You Know I'm No Good" 
 Nelly Furtado: "Say It Right" 
 Avril Lavigne: "Girlfriend" 
 Christina Aguilera: "Candyman"
 Beyoncé: "Listen" 
 The Pussycat Dolls feat. Timbaland: "Wait A Minute" 
 Just Jack: "Starz In Their Eyes" 
 Keane: "A Bad Dream"
 Joss Stone: "Tell Me 'Bout It" 
 Kaiser Chiefs: "Ruby" 
 Nordstrøm: "Du Og Jeg" 
 Kelis feat. Cee-Lo: "Lil' Star" 
 P!nk: "Who Knew" 
 Lily Allen: "Little Things" 
 Scissor Sisters: "She's My Man" 
 Take That: "Shine"

Cd 2 
 Razorlight: "Before I Fall To Pieces" 
 Klaxons: "Golden Skans" 
 Fall Out Boy: "This Ain't A Scene, It's An Arms Race" 
 Good Charlotte: "Keep Your Hands Off My Girl" 
 Dúné: "Bloodlines" 
 Volbeat: "The Garden's Tales" 
 Modest Mouse: "Dashboard" 
 The Kooks: "Ooh La" 
 The Bird And The Bee: "Fucking Boyfriend" 
 Tracey Thorn: "It's All True" 
 The Parlotones: "Beautiful" 
 KT Tunstall: "Suddenly I See" 
 The Fashion: "Letters From The Ambulance" 
 The Fratellis: "Whistle For The Choir" 
 Within Temptation feat. Keith Caputo: "What Have You Done" 
 Jøden: "Hamrer Løs" 
 Oh No Ono: "The Shock Of The Real" 
 The Killers: "Read My Mind"

Eksterne henvisninger 
 Now Hot Hits & Cool Tracks 2 front- og backcover 

Album fra 2007
NOW Music
Dansk Teknologi

Dansk Teknologi A/S er en dansk ingeniør virksomhed grundlagt i 1982. Virksomheden arbejder med industriel produktudvikling. Desuden leveres systemer til minimering af NOx forurening fra skibe.

Eksterne henvisninger 
 www.dansk-teknologi.dk

Ingeniørvirksomheder i Danmark
Etableret i 1982
Folkelige Venstre

Det Folkelige Venstre var et liberalt politisk parti dannet 1878 af tidligere medlemmer af Det forenede Venstre.

Ledende skikkelser var Viggo Hørup, Edvard Brandes og Christen Berg. 
Bergs medvirken til Københavns befæstning i 1879 førte til at flere medlemmer forlod partiet og dannede deres egen gruppe, "de udtrådte".

I 1884 skete der et brud mellem de tre ledere, og partiet splittedes. Hørup og Brandes var med til at stifte Venstrereformpartiet, mens Berg og hans tilhængere gik sammen med Det Moderate Venstre og dannede Det Danske Venstre.

Tidligere politiske partier i Danmark
Venstre
Bulls eye

Zakk Wylde Les Paul Custom Bulls Eye er en Les Paul-guitar lavet efter en af guitaristen Zakk Wyldes guitarer, som er dekoreret som bull's eye (dart).

Design 
Guitaren, der er i salg til en vejledende pris på knap 35.000 dkk., er en eksakt kopi, hvilket inkluderer USA-producerede aktive EMG-pickupper, krop i solid mahogni,
halsen i ahorn med rå ulakeret bagside samt gribebræt i ibenholt.

Elektronik og mekanik 
Elektronik:
2 x EMG HZ
3-vejs pickupvælger
2 x volume
2 x tone
Mekanik:
Forgyldte Grover stemmeskruer.

Guitarmodeller
Brian Lykke

Brian Lykke (født 23. april 1976 i Silkeborg) er en dansk skuespiller, komiker og tekstforfatter. Lykke blev optaget i Kraks Blå Bog i 2014.

Karriere 

Lykke blev landskendt i rollen som Miklos Raboszki i DR-satireserien Trio van Gogh. Siden har Lykke medvirket i en lang række DR produktioner såsom Torsdag i 2'eren, Drengene Fra Angora, Osman og Jeppe, Skråplan, Onkel Reje og ikke mindst Krysters Kartel sammen med Christine Exner, Laura Kvist, Troels Malling. For sidstnævnte vandt han den danske TV-Prisen i 2010. 

Tilbage i 2006 skrev og medvirkede i radioserien Opfindelsen & Søn sendt på P3.

Derudover har han medvirket i flere film samt TV-reklamer og radioprogrammer. 

Lykke lægger også dansk stemme til Hest i dukke-serien Cowboy, Indianer og Hest. 

Lykke har medvirket i 5 sæsoner af Live fra Bremen på TV2 og været vært for musikprogrammet Studie 5 på Kanal 5. 

Siden 2020 har han produceret, skrevet og medvirket i podcasten Undskyld vi roder som omhandler opstarten af R8dio. Han sidder også i bestyrelsen på R8dio. Podcasten vandt i 2020 og 2021 årets satire ved Prix Audio.

Optrædener

Filmografi 
 Jul i Kommunen (2012)
 Kidnapning (2017)

Podcast 
 Undskyld vi roder (2020–)

Referencer

Eksterne henvisninger 
 

Tv-skuespillere fra Danmark
Personer fra Silkeborg
Personer i Kraks Blå Bog
Ørred

Ørred (Salmo trutta) (oldnord.: aurriði, "som rider på ør (sten, grus)", fordi de farer frem og tilbage i parringstiden) er en fiskeart i lakseslægten (Salmo). Det er en populær fiskeart som spisefisk og blandt lystfiskere.

Beskrivelse 
Ørred har karakteristiske prikker langs siderne. Den kan veje mere end 20 kilo og er en rovfisk, som også kan spise sine artsfæller (kannibalisme).

Yngel og småørreder spiser krebsdyr, insektlarver, bløddyr og småfisk.

Underarter 
Der findes i Danmark tre underarter af ørred:Bækørred, søørred og havørred.

Underarter:
 Salmo trutta trutta (søørred, havørred).
 Salmo trutta alpinus (fjeldørred).
 Salmo trutta abanticus (abantørred).
 Salmo trutta aralensis (aralørred, aralsøørred).
 Salmo trutta carpio (gardasøørred).
 Salmo trutta cettii (italiensk ørred).
 Salmo trutta dentex (balkanørred).
 Salmo trutta ezenami.
 Salmo trutta fario (bækørred).
 Salmo trutta fibreni (albanørred, albansk ørred).
 Salmo trutta labrax (sortehavsørred).
 Salmo trutta lacustris (fjorydørred, søørred).
 Salmo trutta macrostigma (korsikaørred).
 Salmo trutta marmorata (marmorørred).
 Salmo trutta oxianus (amu-daryaørred).
 Salmo trutta rhodanensis (rhôneørred).
 Salmo trutta taleri (bosnisk ørred).

Forel (: Forelle; "ørred") er fiskehandlerens betegnelse for "portionsørreder" af diverse arter, overvejende dambrugsfisk.

Se også 

 Laks  Regnbueørred (Oncorhynchus mykiss)''

Kilder 

 
Havbrug
Mad fra Grønland
Scott Davis

Scott Davis (født 22. april 1979 i Bundaberg) er en australsk professionel landevejscykelrytter, som kører for UCI ProTour- holdet Team High Road.

Han bor i øjeblikket i Varese i Italien.

Eksterne henvisninger 

 Profil på T-Mobiles hjemmeside

Mandlige cykelryttere fra Australien
Danske Venstre

Det Danske Venstre var et liberalt politisk parti dannet 1884 gennem fusion mellem Det Moderate Venstre og moderate medlemmer af  Det Folkelige Venstre (under ledelse af Christen Berg).

Etableret i 1884
Venstre
Venstre
Linus Gerdemann

Linus Gerdemann (født 16. september 1982) er en tysk tidligere professionel landevejcykelrytter, som kører for det luxembourgske cykelhold .
Vinder af syvende etape i Tour de France 2007, og efterfølgende bærer af den gule førertrøje.
I 2008 vandt han Deutschland Rundfahrt efter at have kørt alene i mål på kongeetapen.

Eksterne henvisninger 

Mandlige cykelryttere fra Tyskland
Personer fra Münster
Sælvig (bebyggelse)

Sælvig er en meget lille havnebebyggelse på det vestlige Samsø, beliggende i Onsbjerg Sogn ca. 4 kilometer nordvest for Tranebjerg. Bebyggelsen ligger i Samsø Kommune der tilhører Region Midtjylland.

Fra Sælvig er der færgeforbindelse til Hov, beliggende i Østjylland.

Lokaliteter på Samsø
Færgehavne
Roger Clemens

William Roger Clemens (født 4. august 1962 i Dayton, Ohio, USA), også kaldet "The Rocket", er en professionel baseballspiller. Clemens er en højrehåndet pitcher og har netop offentliggjort, at han har skrevet en 1-årig kontrakt med New York Yankees. Dermed skal han i gang med sin 24. sæson i MLB.

Roger Clemens bliver generelt anset for at være en af de bedste pitchere i baseballhistorien. Han er en af bare 4 pitchere, som har mere end 4000 strikeouts i karrieren (de andre er Nolan Ryan, Randy Johnson og Steve Carlton). 

Clemens har, som den eneste, vundet Cy Young-prisen 7 gange, 3 gange med Boston Red Sox (1986, 1987, 1991), 2 gange med Toronto Blue Jays (1997, 1998), en gang med New York Yankees (2001) samt en gang med Houston Astros (2004). I 1986 vandt Clemens sågar AL MVP-prisen og i sine 2 år hos Blue Jays var Clemens så dominerende, at han vandt den såkaldte Triple Crown (flest Wins, lavest ERA og flest strikeouts) i begge sæsoner.

Derudover er Roger Clemens blevet udvalgt til All-Star-kampen 9 gange og vandt All-Star MVP-prisen i 1986. I 1999 blev han af fans stemt ind som en del af MLB's All-Century-hold.

Roger Clemens er gift og har 4 sønner, hvoraf den ældste, Koby Clemens, også er professionel baseballspiller. Han spiller i øjeblikket for Lexington Legends, som er en del af Houston Astros' organisation.

Eksterne henvisninger 

 Roger Clemens' statistikker på Baseball Reference

Baseballspillere fra USA
Personer fra Dayton, Ohio
Boston Red Sox
André Korff

André Korff (født 16. juni 1973 i Erfurt) er en tysk tidligere professionel landevejscykelrytter, som har cyklet for T-Mobile Team. I 2004 vandt han 5. etape af Internationale Rheinland – Pfalz Rundfahrt.

Han bor i Forchheim i Tyskland med sin kone og to børn.

Eksterne henvisninger  

 

Mandlige cykelryttere fra Tyskland
Personer fra Erfurt
Potsdamer Platz

Potsdamer Platz er et trafikalt knudepunkt i Berliner-bydelen Tiergarten. Pladsen ligger centralt placeret blot 500 meter syd for Brandenburger Tor og Reichstag og samler det gamle Øst- og Vestberlin. Indtil 1989 gik Berlinmuren igennem pladsen.

Potsdamer Platz er i dag med sine imposante nybyggerier én af de mere markante bypladser i verden, med flere forretningscentre, deriblandt Potsdamer Platz Arkaden samt en række omkringliggende institutioner, der knytter sig til den tyske filmindustri og den årlige Filmfestival i Berlin. Her ligger også Filmmuseum Berlin, der åbnede i 2000, og som viser objekter fra hele den tyske filmhistorie.

Historie 

I starten af det 18. århundrede, hvor Berlin stadig var en lille by, lå pladsen umiddelbart foran bymuren ved Potsdamer-byporten. Byporten kaldtes sådan, fordi porten åbnede for landevejen til byen Potsdam. Allerede dengang var pladsen et trafikknudepunkt for veje, der stødte til fra vest og sydvest.

Udviklingen omkring pladsen tog for alvor fart, da man i 1838 byggede en af Tysklands første banegårde på pladsen, en banegård, der stadig benyttes flittigt, nu også med U-Bahn.
I løbet af de næste hundrede år udviklede pladsen sig til en central plads i Berlin, og den blev en af de mest spektakulære i Europa. I 1924 byggede man pga. den stigende trafik et af Kontinentaleuropas første trafiklys på pladsen.

Bombardementet af Berlin under 2. verdenskrig betød, at over halvdelen af de smukke bygninger omkring pladsen forsvandt, og resten blev stærkt beskadigede. Da Berlin blev delt op i zoner mellem vestligt allierede og Sovjetunionen, kom Potsdamer Platz til at udgøre et samlingspunkt for den britiske, amerikanske og sovjetiske zone. Da den kolde krig langsomt brød ud, blev Potsdamer Platz omdannet fra at være en livlig samlingsplads for den østlige og vestlige del af Berlin til at være et forholdsvist øde grænseområde.

Efter berlinmurens fald i 1989 besluttede man, at pladsen skulle omgives af imposante og hypermoderne bygninger. I dag er pladsen kendt for enorme glashøjhuse og imponerende moderne arkitektur.

Gader i Berlin
Torve og pladser i Tyskland
Pave Valentin

Valentin (latin Valentinus) var pave i 30-40 dage i 827. Han var af romersk afstamning og blev kåret som diakon af Paschal I (817 – 824). Disse informationer blev indskrevet kort efter hver paves død og er i det mindste nogenlunde tilregnlige. Man ved ikke mere om pave Valentin.

Paver i middelalderen
Tjek fødsels- og dødsår
Servais Knaven

Servais Knaven (født 6. marts 1971 i Lobith) er en hollandsk tidligere professionel landevejscykelrytter, som kørte for det tyske UCI ProTour-hold Team Columbia.

Sejre 
2005
 Tirreno – Adriatico etape 5
2003
 17. etape af Tour de France
 Tour de Qatar etape 5
2001
 Paris-Roubaix
1997
 Vinder af Post Danmark Rundt
1995
 Hollandsk mester, landevej

Eksterne henvisninger 

 

Mandlige cykelryttere fra Nederlandene
Danmark Rundt-vindere
Thomas Ziegler

Thomas Ziegler (født 24. november 1980 i Arnstadt) er en tidligere tysk professionel landevejscykelrytter, som har cyklet for T-Mobile Team.

Han bor i øjeblikket i Erfurt i Tyskland.

I 2005 vandt han Sachsen-Tour International etape 2

Eksterne henvisninger  

Mandlige cykelryttere fra Tyskland
Personer fra Thüringen
Palle Rosenkrantz Prisen

Palle Rosenkrantz-prisen er en årlig pris for den bedste kriminalroman udgivet på dansk.

Prisen uddeles af Det Danske Kriminalakademi. Fra 1987-90 skete valget ved afstemning mellem alle interesserede om de nominerede bøger. Fra 1991 udpeger en jury vinderen. Prisen var i 2007 på 7.500 kroner.

Prisen er opkaldt efter Palle Rosenkrantz (1867-1941), der, på trods af eksistensen af tidligere danske eksempler på genren, almindeligvis anses for den første danske kriminalforfatter.

Prisvindere 
Årstallene i listen referer til året hvor prisen blev tildelt vinderen.
 1987 – Fredrik Skagen, for Viktor! Viktor!
 1988 – P.D. James, for Indviet til mord (A Taste of Death)
 1989 – Leif Davidsen, for Den russiske sangerinde
 1990 – Erik Amdrup, for Renters rente
 1991 – Gunnar Staalesen, for Faldne engler (Falne engler)
 1992 – John le Carré, for Den hemmelige pilgrim (The Secret Pilgrim)
 1993 – Peter Høeg, for Frøken Smillas fornemmelse for sne
 1994 – Ruth Rendell, for Som fuglen i krokodillens gab (The Crocodile Bird) og Kong Salomons tæppe (King Salomon’s Carpet, original under pseudonym Barbara Vine)
 1995 – Arturo Pérez-Reverte – Dumas-Klubben eller I Richelieus skygge (El club Dumas)
 1996 – Colin Dexter, for Vejen gennem skovene (The way through the woods)
 1997 – Reginald Hill, for Regnskabets dag (Pictures of perfection)
 1998 – Caleb Carr, for Sindssygelægen (The Alienist)
 1999 – Kim Småge, for En kernesund død (En kjernesunn død)
 2000 – Donna Leon, for Mord i fremmed land (Death in a strange country)
 2001 – Ian Rankin, for Fortids synder (Black & blue)
 2002 – Minette Walters, for Syreparken (Acid row)
 2003 – Carol O'Connell, for Judasbarnet (Judas child)
 2004 – Arne Dahl, for Europa blues (Europa Blues)
 2005 – Henning Mortensen, for Den femte årstid
 2006 – Peter Robinson, for Kold er graven (Cold is the Grave)
 2007 – Håkan Nesser, for Skyggerne og regnen (Skuggorna och regnet)
 2008 – Karin Alvtegen, for Skygger
 2009 – Don Winslow, for Frankie Machines sidste vinter
 2010 – Jo Nesbø, for Panserhjerte
 2011 – Jean-Christophe Grangé for Forbarm dig
 2012 – Leif G.W. Persson for Den døende detektiv
 2013 – James Ellroy for Den røde gudinde
 2014 – Philip Kerr for En mand uden åndedræt
 2015 – Håkan Nesser for Levende og døde i Winsford
 2016 – Gard Sveen for Den sidste pilgrim
 2017 – Yrsa Sigurdardottir for DNA
 2018 − Michelle Richmond for Til døden os skiller
 2019 − Michael Connelly for To slags sandhed
 2020 − Magnus Montelius for Otte måneder
 2021 − Mick Herron for Døde løver

Palle Rosenkrantz' Ærespris 
 2003 – Anders Bodelsen for sit samlede forfatterskab

Henvisninger

Eksterne henvisninger 
 Litteraturpriser.dk
 Det Danske Kriminalakademi – Palle Rosenkrantz-prisen 

Litteraturpriser fra Danmark
Krimier
Palle Rosenkrantz

Palle Rosenkrantz er navnet på flere personer:

 Palle Rosenkrantz (1587-1642) til Krenkerup, Kjærstrup og Lungholm (1587-1642) – dansk adelsmand
 Palle Børgesen Rosenkrantz til Ørup og Vesløsgård (1588-1651) – dansk adelsmand
 Palle Rosenkrantz (forfatter) (1867-1941) – dansk baron og kriminalforfatter
LM 24

LM 24 er en kølbåd, der blev designet i år 1967 af Lunderskov Møbelfabrik og senere produceret i perioden fra år 1972 til 1984.

I alt blev der produceret 659, hvoraf nogle var fabriksapterede.

Skroget er lavet af hvid glasfiber og kølen som en langkøl indeholdende 1 ton jern.

De ydre dimensioner er 7,2 m i længden, 6,1 m i længden i vandlinjen og 2,52 m i bredden. Dybgangen er 1 m og internt er kahytten 1,72 m høj.

Da de kan fungere som motorsejlere, kan de indeholde en intern motor og har en 7,85 m høj stormast monteret med en 3,2 m lang bom.

Deres LYS-tal er 0,86.

Eksterne henvisninger 
LM Glasfiber

Eksterne kildehenvisninger 
Yacht Database

Kølbåde
Søvnterror

Søvnrædsel
eller søvnterror (pavor nocturnus) er en søvnforstyrrelse, der er karakteriseret ved ekstrem frygt og midlertidig manglende bevidsthed. Tilfælde af søvnterror opstår i modsætning til mareridt i de dybe søvnfaser NREM, som oftest omkring en time efter personen er gået i seng, i det der kaldes søvnstadie 4. Under søvnterror ”vågner” personen ofte pludseligt med en følelse af angst, uden evnen til at forklare hvad der er sket. Efter 5-20 min. falder personen til ro og lægger sig til at sove uden at have været ved fuld bevidsthed. Andre symptomer kan være forhøjet hjerterytme, forhøjet svedproduktion, forvirrethed, skrig, svage billeder af noget skræmmende, manglende evne til efterfølgende at huske episoden.

Det estimeres, at 1-6% af alle børn i den tidlige barndom lider af denne søvnforstyrrelse,
der starter i spædbarnsalderen og normalt stopper inden teenage-årene. Hos nogle personer fortsætter søvnforstyrrelsen dog ind i voksenlivet.

Henvisninger 

Sygdomme
Terror
John King

John King er amerikansk komponist og guitarist.

Han har haft sin musik præsenteret på mange stor festivaler, bl.a. The tba/Time-Based Arts Festival (Portland, Oregon (USA); Fronteras Festival (London); Next Wave Festival (NY); Schleswig-Holstein Musik Festival (Hamburg); Intermedium 1 Festival (Berlin); Creative Time's "Music in the Anchorage" (NY); Warsaw Autumn and Bang On A Can (NY). Mr. King's eksperimetale opera, "La Belle Captive", baseret på tekster af Alain Robbe-Grillet, den havde première i Buenos Aires på Centro Experimental de Teatro Colon i april 2003, hvorefter den fortsatte i London og New York City.

Han har haft mange forskellige bands gennem årerne, bl.a. ELECTRIC WORLD (med Abe Speller og Jean Chaine), VIBROVERB (med Nioka Workman og Michael Wimberly) og KING KORTETTE (med Jonathan Kane, Nicki Parrott og Christopher McIntyre), alle sammen er blues/funk/jazz baserede. Han spiller lead guitar med avant-blues gruppen Deep Blue Sea, ledt af franske avant-noise guitarist Jean-Francois Pauvros og kunstrocktrommespilleren Jonathan Kane; og også opvist med: William Parker's "Little Huey Creative Orchestra", Butch Morris' "Conduction #115 E-Mission"; Guy Klucevsek's "Ain't Nothin' But A Polka" band; og Rhys Chatham's 6-guitar band.

Eksterne henvisninger 
 

Komponister fra USA
Guitarister fra USA
Gerald Ciolek

Gerald Ciolek (født 19. september 1986 i Köln) er en tysk professionel landevejscykelrytter, for det sydafrikanske procontinental hold MTN-Qubecka.

Ciolek er blevet betegnet som Tysklands største sprintertalent siden Erik Zabel slog gennem i midten af 1990'erne, og blev først kendt da han slog Erik Zabel og vandt det tyske mesterskab i 2005. Han fik sit hidtil største resultat i 2013 med sejr i Milano-Sanremo.

Eksterne henvisninger 

Mandlige cykelryttere fra Tyskland
Personer fra Köln
Abraham Maslow

Abraham Harold Maslow (født 1. april 1908, død 8. juni 1970) var en amerikansk psykolog. Han er mest anerkendt i dag for sit arbejde med Maslows behovspyramide og var en central figur i udviklingen af humanistisk psykologi. Han har også haft stor betydning for spirituel psykologi og Transpersonlig psykologi.

Levned og videnskabelig karriere 
Maslow blev født i Brooklyn, New York og var den første af syv børn af jødiske immigranter fra Rusland. Hans forældre havde ingen uddannelse, men de insisterede på at han skulle studere jura.
Han efterkom forældrenes ønske i første omgang og blev indskrevet på City College of New York. Men, efter tre semestre blev han overflyttet til Cornell og derefter tilbage til CCNY.
Efter at han blev gift med sin kusine Berta Maslow flyttede han til Wisconsin for at gå på University of Wisconsin, hvorfra han modtog sin B.A. (1930), sin Magister (1932), og sin Ph.D. (1934) i psykologi.
Da Maslow var i Wisconsin studerede han med Harry Harlow, som var kendt for sin kontroversielle eksperimenter med aber og tilknytnings adfærd. Et år efter eksamen vendte Maslow tilbage til New York for at arbejde med E. L. Thorndike på Columbia.

Maslow begyndte at undervise på fuld tid på Brooklyn College. I den tid mødte han mange førende europæiske psykologer som Alfred Adler og Erich Fromm. I 1951 blev Maslow formand for det psykologiske fakultet på Brandeis University, hvor han begyndte sit teoretiske arbejde. Her mødte han Kurt Goldstein, som introducerede ham til ideen om selvrealisering.

Han trak sig tilbage og flyttede til Californien, hvor han døde af et hjertetilfælde i 1970, 62 år gammel, efter flere år med dårligt helbred.

Litteratur 

 Maslow, Abraham (1954): “Motivation and Personality”. Harper & Brothers

Eksterne henvisninger 

 Comprehensive bibliography

Psykologer fra USA
Personer fra New York
Jøder fra USA